cyanic-selkie/wikianc huggingface dataset:
উসুলে ফিকহ
সংজ্ঞা ও আলোচ্য বিষয়
এই সংজ্ঞার মাধ্যমে এই দিকে ইঙ্গিত করা হয়েছে যে, একজন উসুলবিদ কোন বিশেষ নস বা নসের ইসতিদলাল নিয়ে আলোচনা করেন না। অর্থাৎ উসুলবিদের আলোচনাতেই এই প্রসঙ্গ আসবে না যেঃ {وأحل الله البيع وحرَّم الربا..} {فمن شَهِد منكم الشهر فليصمه} উল্লেখিত আয়াতদ্বয়ের প্রথমটির মাধ্যমে সুদের অবৈধতা আর দ্বিতীয়টি দ্বারা রোজার আবশ্যকতা প্রমাণিত হয়, বরং তিনি শারিয়াতের মৌলিক নীতিমালা নিয়ে আলোচনা করবেন, অর্থাৎ তার আলোচনাতে আসবে যে, কুরআন-হাদিস শারিয়াতের উৎস এখান থেকে মাসয়ালা ইসতিমবাত করার পদ্ধতি, নাসকে “জাহির” এর উপর অগ্রাধিকার দেওয়া হবে, “মুতাওয়াতির” “আহাদের” উপর অগ্রাধিকার পাবে, “মুতলাক”কে মুকাইয়িদের” সাথে মিলানো হবে, শারিয়াতের সমস্ত “আমর” উজুবের অর্থে ইত্যাদি ধরনের মৌলিক নীতিমালা নিয়ে একজন উসুলবিদ আলোচনা করে থাকেন। الأدلة التفصيلية أو الجزئية و الأدلة الكلية أو الإجمالية: এখানে একটি বিষয় উল্লেখ করা প্রয়োজন যে, ইসলামী ফিকাহ বা উসুলে ফিকাহতে আমাদের সামনে দুই ধরনের দলিল রয়েছে। এক ধরনের দলিল কোন একটি বিশেষ অবস্থা বা বিধানের সাথে জড়িত, যেমন কুরআনের আয়াতঃ {حُرّمت عليكم أمهاتكم وبناتُكم..} {ولا تقربوا الزنى..} প্রথম আয়াতটির মাধ্যমে একটি বিশেষ হুকুম অর্থাৎ উল্লেখিত মাহরামের সাথে বৈবাহিক সম্পর্ক স্থাপন করা অবৈধ সাব্যস্ত হয় আর দ্বিতীয় আয়াতের মাধ্যমে সাব্যস্থ হয় যে, জিনা হারাম। একই সাথে শারিয়াতে এ রকম দলিল রয়েছে যেগুলো বিশেষ একক কোন অবস্থা বা হুকুমের সাথে সম্পর্ক রাখে না, বরং সেগুলোর সম্পর্ক একাধিক হুকুমের সাথে, যেমন কুরআন-সুন্নাত, ইজমা-কিয়াস, আমর উজুবের অর্থ প্রদান করে, নাহি হুরমতের অর্থ প্রদান করে ইত্যাদি, এই সকল মুলনীতি উসুলবিদের আলোচনার বিষয়। পক্ষান্তরে প্রথম প্রকারের দলিল ফকিহ বা ফিকাহ বিশারদের আলোচনার বিষয়।
উসুলে ফিকহের আলোচ্য বিষয়ঃ
উসুলে ফিকহের উৎস মূলঃ কুরআন-সুন্নাহ উসুলে ফিকহের মুল উৎস, কারণ এই দুই উৎস থেকেই মুজতাহিদগণ ইসলামী বিধি-বিধান ইসতিমবাত করার পথ-পদ্ধতি সম্পর্কে ধারণা লাভ করেছেন। কুরআন-সুন্নাহের পরে আসে আরবী ভাষার গুরুত্ব, যেহেতু কুরআন-হাদিস আরবী ভাষায় অবতীর্ণ হয়েছে এবং এর প্রামানিক ও প্রয়োগিক ব্যাখ্যাও আরবীতেই হয়েছে সেজন্য আরবী ভাষার সাধারণ নিয়ম-কানুন ও ব্যকরণ জ্ঞানের বিস্তারিত আলোচনা যেমনঃ আম-খাস, সরিহ-কিনায়াহ, মুতলাক-মুকাইয়াদ, হাকিকত-মাযাজ, মানতুক-মাফহুম ইত্যাদি ভাষা-সংক্রান্ত বিষয় উসুলে ফিকহের মৌলিক আলোচনা হিসাবে গন্য হয়েছে।
উসুলে ফিকহের শুরুর ইতিহাস ও রচনা শুরুঃ এই বিষয়ে কোন সন্দেহে নেই যে, ইলমে ফিকহের সাথে সাথেই ইলমে উসুলে ফিকহের উতপত্তি ঘটে। তবে একটি স্বতন্ত্র শাস্ত্র হিসাবে এর পঠন-পাঠন, এই বিষয়ে গবেষণা, ও আলাদা গ্রন্থ রচনা ইমাম শাফেঈ রাঃ এর মাধ্যমে দ্বিতীয় হিজরি সালের পর থেকেই শুরু হয়। বর্তমান প্রবন্ধতে আমরা ইসলামী এই শাস্ত্রের উৎপত্তি ও ক্রম-বিকাশ নিয়ে সংক্ষেপে আলোচনা করতে চাই। আমাদের আলোচনার শিরোনাম হবে নিম্নরুপঃ উসুলে ফিকহের উৎপত্তি উসুলে ফিকহের রচনা-গবেষণা উসুলে ফিকহের গবেষণা-পদ্ধতি উসুলে ফিকহের মৌলিক রচনাবলী
উসুলে ফিকহের উৎপত্তিঃ ইলমে ফিকাহ যতদিনের পুরাতন শাস্ত্র ঠিক তেমনি ইলমে উসুলে ফিকহও ততদিনের পুরানো, কারণ এটা যুক্তি সম্মত নয় যে, ফিকহের মাসালা উদ্ঘাটন করার পদ্ধতি সম্পর্কে ধারণা ছাড়াই (ইসতিম্বাতে মাসায়িল) ফিকাহ শাস্ত্র অস্তিত্ব লাভ করবে। তবে উসুলে ফিকাহ একদিনে আজকের অবস্থানে এসে পৌছেনি, বেশ কয়েকটি উল্লেখযোগ্য স্তর অতিক্রম করে উসুলে ফিকাহ এই অবস্থায় এসে পৌছেছে। তাই আমরা যখন উসুলে ফিকাহের ইতিহাস নিয়ে আলোচনা করি তখন আমাদেরকে সেই স্তর বা পর্ব নিয়ে আলোচনা করতে হয়। সেই হিসাবে আমরা বলতে পারি উসুলে ফিকাহ নিচে বর্ণিত যুগ বা স্তর অতিক্রম করে আজকের অবস্থানে এসে পৌছেছেঃ
একঃ নবুওয়াত-যুগঃ নবুওয়াতের যুগে ইসলামী বিধান বা তাশরীর উৎস ছিল স্বয়ং আল্লাহর রাসুল, যেকোন বিষয় বা সমস্যা দেখা দিলে সাহাবায়ে কেরাম আল্লাহর রাসুলের কাছে উপস্থিত হয়ে তা উল্লেখ করতেন, এরপর আল্লাহর রাসুল সাল্লাল্লাহু আলাইহি ওয়া সাল্লাম হয়ত কুরআনের ওহীর মাধ্যমে বা তার হাদিসের মাধ্যমে সেই বিষয়ে ইসলামী সমাধান প্রদান করতেন। সুতরাং কুরআন-হাদিসের নসের মাধ্যমে ইসলামী ফিকাহের মৌলিক অংশ নবুওয়াতের যুগে ভিত্তি পায়। আল্লাহর রাসুলের হাদিস আল্লাহর অনুমোদনের মাধ্যমে উম্মতের সামনে এসেছে। আর হাদিসের মধ্যে তিন ধরনের বিষয় পাওয়া যায়ঃ রাসুলের নিজের কর্ম, রাসুলের কথা বা বক্তব্য আর রাসুলের অনুমোদন অর্থাৎ কোন সাহাবীকে কোন কাজ করতে দেখে তিনি যদি চুপ থেকে তার অনুমোদন করে থাকেন তাহলে সেখান থেকে সেই কাজের বৈধতা প্রমানিত হয়ে যায়। আল্লাহর রাসুল তার একাধিক সাহাবীর ইজতিহাদকে অনুমোদন দিয়েছেন, উদাহরণ হিসাবে হযরত মুয়াজ ইবনে জাবালের প্রসঙ্গ উল্লেখ করা যেতে পারে। হযরত মুয়াজকে যখন আল্লাহর রাসুল গভর্নর হিসাবে ইয়ামেনে প্রেরণ করেন, তখন তাকে জিজ্ঞাসা করেনঃ فقد سأله النبي - صلى الله عليه وسلم -: ((بِمَ تقضي إذا عُرض لك قضاء؟))، قال معاذ: أقضي بكتاب الله، قال: ((فإن لم تجد؟))، قال: أقضي بسُنَّة رسول الله، قال: ((فإن لم تجد؟))، قال: أجتهدُ رأيي ولا آلو، قال: ((الحمد لله الذي وفَّق رسولَ رسولِ الله لما يرضي الله ورسوله)) মুয়াজ, বিচার কার্য কীভাবে পরিচালনা করবে? তিনি উত্তরে বললেনঃ আল্লাহর কিতাব অনুযায়ী বিচার করবো, আল্লাহর রাসুল বললেনঃ যদি আল্লাহর কিতাবে সেই বিষয়ের সমাধান না থাকে? আল্লাহর রাসুলের হাদিস অনুযায়ী বিচার করবো, যদি আল্লাহর রাসুলের হাদিসেও সেই সমাধান না থাকে? তাহলে ইজতিহাদ করে ফয়সালা দিবো আর এই ইজতিহাদের ব্যাপারে কোন ত্রুটি করবো না। আল্লাহর রাসুল তার এই উত্তর শুনে বললেনঃ “সমস্ত প্রশংসা মহান আল্লাহর যিনি তার রাসুলের রাসুলকে এমন কথা বলার তৌফিক দিয়েছেন যাতে তার রাসুল সন্তুষ্ট হয়েছেন” । সুতরাং এই বর্ণনার মাধ্যমে আমরা এই ধারণাতে আসতে পারি যে, নবুওয়াতের যুগে ইসলামী বিধানের প্রধান উৎস যদিও ছিল কুরআন-হাদিস, তথাপি সেই যুগেও ইজতিহাদের অনুমোদন দেওয়া হয়েছিল।
দুইঃ সাহাবী-যুগঃ আল্লাহর রাসুলের ইন্তেকালের পরে আসে সাহাবীদের যুগ। সাহাবায়ে কিরামের যুগের সাধারণ অবস্থা ছিল এই যে, এই যুগে তাদের হাতে বিরাট সংখ্যক মাসায়িল বা বিধান মাওজুদ ছিল আল্লাহর কিতাব ও তার রাসুলের হাদিসের ভাষ্য বা নসের মধ্যে। কিন্তু সেই সাথে তাদের সময়ে এমন অনেক বিষয় বা সমস্যা দেখে দিল যা আল্লাহর রাসুলের যুগে ছিল না বিধায় তার সমাধানও তাদের সামনে উপস্থিত ছিল না। তাই তাদের জন্যে এবার আবশ্যক হয়ে পরে যে তারা এ সমস্ত উদ্ভূত বিষয়ে ইজতিহাদ বা গবেষণা করে তার সমাধান উদ্ঘাটন করবেন। তাই তারা তাদের ইজতিহাদ করা শুরু করলেন, রাসুলের যুগে ঘটেছে বা সেখানে তার বিধান আছে এমন বিষয়ের সাথে সদৃশ বিষয়কে তার সাথে যুক্ত করে অনুরূপ বিধান ইস্তিম্বাত করতেন, আর যে বিষয়ে পুর্বে কোন সদৃশ পাওয়া না যায় সেখানে তারা শরীয়াতের সাধারণ “মাসলাহাত” বা উদ্দেশ্যে সামনে রেখে গবেষণা করে সমাধান পেশ করতেন।
সাহাবায়ে কেরাম ও পরবর্তী মুজতাহিদের মাঝে যে পার্থক্য বা ব্যবধান তা ছিল নিম্নরূপ, প্রথমত সাহাবায়ে কেরাম ছিলেন আরবী ভাষার অধিকারী, আবার তারা ছিলেন ওহীর প্রত্যক্ষদর্শী, ওহীর প্রত্যক্ষদর্শী হওয়ার কারণে তাদের সামনে হাদিসের ইসনাদ বা বর্ণনা-ধারা, হাদিস-বর্ণনাকারীর অবস্থা, ইত্যাদি বিষয়ের আলোচনা তাদের জন্য প্রয়োজনীয় কোন বিষয় ছিল না। তাদের সামনে ছিল শুধু “আল্লাহর কিতাবে বলা হয়েছে…” আল্লাহর রাসুল বলেছেন …”।
এরই প্রেক্ষিতে দেখা যায় হযরত আবু বকরের খিলাফাত কালে তার সামনে যখন কোন মাসয়ালা আসত, তখন তিনি কিতাবুল্লাহতে তার সমাধান তালাশ করে দেখতেন, সেখানে যদি কোন সমাধান পেতেন তাহলে সেই অনুযায়ী ফয়সালা প্রদান করতেন, যদি কিতাবুল্লাহতে তার সমাধান না পেতেন তাহলে আল্লাহর রাসুলের হাদিসে তার সমাধান তালাশ করতেন, সেখানে যদি তার সমাধান পেতেন তাহলে সেই অনুযায়ী ফয়সালা করতেন, যদি হাদিসে কোন সমাধান না পেতেন তাহলে সাহাবীদেরদে জিজ্ঞাসা করতেন যে তারা কি এই বিষয়ে আল্লাহর রাসুলকে কিছু বলতে বা কোন ফয়সালা প্রদান করতে শুনেছেন, তার উত্তরে যদি কেউ বলত যে হ্যা তিনি এই বিষয়ে আল্লাহর রাসুলকে এমন ফয়সালা প্রদান করতে শুনেছেন এবং তার দাবী তার কাছে গ্রহনযোগ্য মনে হত, তাহলে তিনি সেই অনুযায়ী ফয়সালা প্রদান করতেন, যদি রাসুলের হাদিসে কোন সমাধান না পেতেন তাহলে ফকিহ সাহাবীদের একত্রিত করে তাদের পরামর্শ জানতে চাইতেন, যদি সেখান থেকে কোন সম্মিলিত মত বের হত তাহলে সেই অনুযায়ী ফয়সালা প্রদান করতেন।
হযরত আবু বকরের পরে হযরত উমর ফারুক রাঃও এইভাবে ফয়সালা প্রদান করতেন। কুরআন-হাদিসে কোন ফয়সালা না পেলে তিনি সাহাবীদের জিজ্ঞাসা করতেন এই ব্যাপারে হযরত আবু বকরের পক্ষ থেকে কোন ফয়সালা আছে কি না, যদি হযরত আবু বকরের কোন ফয়সালা থাকত তাহলে তিনি সেই অনুযায়ী ফয়সালা প্রদান করতেন। অন্যথায় ফকিহ সাহাবীদের সমবেত করে তাদের সাথে পরামর্শ করে ফয়সালা প্রদান করতেন। হযরত উমর ফারুক তার নিযুক্ত গভর্নর ও বিচারকদেরকে এই পদ্ধতি অনুসরন করার আদেশ দিতেন, তিনি তাদেরকে বলতেন আল্লাহর কিতাব ও রাসুলের হাদিসে কোন সমাধান না পেলে ইজতিহাদ করতে।
এইভাবে সাহাবায়ে কেরামের ইজতিহাদের মাধ্যমে আমাদের সামনে উৎস থেকে কীভাবে মাসালা উদ্ঘাটন করতে হবে তার পথ-পদ্ধতির রুপরেখা উঠে আসে। সামনে আমরা সাহাবায়ে কেরামের ইজতিহাদ থেকে ইসতিমবাত করা কিছু ফিকহি কায়েদা উল্লেখ করছিঃ
প্রথম কায়েদাঃ সাহাবায়ে কিরামের পদ্ধতি থেকে আমাদের সামনে এই বিষয়টি পরিস্কার হয়ে উঠে যে, ইজতিহাদের পুর্বেই সর্বপ্রথম স্থান দিতে হবে কুরআন-হাদিসকে, কুরআন-হাদিসে কোন সমাধান থাকলে ইজতিহাদের বৈধতা নেই। হযরত আবু বকর ও হযরত উমরের আমল থেকে এই বিষয়টি অত্যন্ত স্পষ্ট। কুরআন-হাদিসে না থাকলে তারা ফকিহ সাহাবায়ে কেরামকে একত্রিত করে তাদের মতামত গ্রহণ করতেন, যদি এখানে কোন সম্মিলিত মত পাওয়া যেত তাহলে সেই মতকেই অগ্রাধিকার দেওয়া হত, সম্মিলিত মতে না পৌছলে সেখান থেকে কোন একটি মত গ্রহণ করা হত। সম্মিলিত মতের গ্রহণ বর্তমান সময়ে আমাদের ফিকাহ একাডেমীর সাথে অনেকটা সাদৃশ্য রাখে।
দ্বিতীয় কায়েদাঃ সাহাবীদের যুগে শরীয়াতের দলীল হিসাবে “ইজমার” উদ্ভব হয়। হযরত আবু বকর ও হযরত উমরের পক্ষ থেকে ফকিহ সাহাবাদেরকে একত্রিত করে তাদের থেকে পরামর্শ নেওয়া হত এবং তারা কোন বিষয়ে একমত হলে সেই অনুযায়ী ফয়সালা গ্রহণ করা হত। এর মাধ্যমে ইজমার ধারণাটি স্পষ্ট হয়ে উঠে।
তৃতীয় কায়েদাঃ একই বিষয়ে যদি দুইটি পরস্পর বিরোধী নস পাওয়া যায় এবং তাদের মধ্যে কে অগ্রবর্তী আর কোনটি পরবর্তী তা নিশ্চিতভাবে জানা থাকে তাহলে এখানে পরবর্তী নসকে “নাসেখ” ধরা হবে আর পুর্ববর্তী নস “মানসুখ” হয়ে যাবে। যদি নস দুইটির কালিক অবস্থান জানা না যায় তাহলে উভয়ের মাঝে সমন্বয় সাধনের চেষ্টা করা হবে, কারণ যেহেতু উভয়ের মর্যাদা এক স্তরের তাই একটিকে বাদ দিয়ে আরেকটির উপর আমল করার যৌক্তিকতা নেই। এর উদাহরণ হিসাবে হযরত আব্দুল্লাহ ইবনে মাসউদের ইস্তিম্বাত পেশ করা যেতে পারে।
স্বামীর ইন্তেকালের পর গর্ভবতী স্ত্রীর ইদ্দত পালনের মাসয়ালাঃ عن محمد بن سيرين، قال: لقيتُ مالك بن عامر، أو مالك بن عوف، قلت: كيف كان قول ابن مسعود في المتوفى عنها زوجها وهي حامل؟ فقال: قال ابن مسعود: أتجعلون عليها التغليظ، ولا تجعلون لها الرخصة؟ أنزلتْ سورة النساء القصرى بعد الطولى"[৩]. মুহাম্মাদ ইবনে সিরিন থেকে বর্নিত, তিনি বলেন আমি মালেক বিন আমের বা মালেক বিন আউফের সাথে সাক্ষাত করে তাকে জিজ্ঞাসা করলামঃ স্বামীর ইন্তেকালের পরে গর্ভবতী স্ত্রীর ইদ্দতের ব্যাপারে হযরত ইবনে মাসউদের বক্তব্য কি ছিল? তিনি বললেনঃ ইবনে মাসউদ বলেছেনঃ “তার উপর কি কঠোরতা আরোপ করবে, তাকে কি সহজতার সুযোগ প্রদান করবে না, সুরা তালাকের আয়াত সুরা নিসার আয়াতের পরে অবতীর্ণ হয়েছে”। অর্থাৎ ইবনে মাসউদ মনে করেন যে, পবিত্র কুরানের আয়াতঃ ﴿ وَأُولَاتُ الْأَحْمَالِ أَجَلُهُنَّ أَنْ يَضَعْنَ حَمْلَهُنَّ ﴾ অর্থঃ “গর্ভবতী মহিলাদের ইদ্দতের মেয়াদ হবে তাদের গর্ভপাত হওয়া পর্যন্ত” (সুরা তালাকঃ৪) আয়াতটি সুরা বাকারার আয়াতঃ ﴿ وَالَّذِينَ يُتَوَفَّوْنَ مِنْكُمْ وَيَذَرُونَ أَزْوَاجًا يَتَرَبَّصْنَ بِأَنْفُسِهِنَّ أَرْبَعَةَ أَشْهُرٍ وَعَشْرًا ﴾ অর্থঃ “তোমাদের মধ্য থেকে যারা মারা যায় ও তাদের স্ত্রীদেরকে রেখে যায় তারা (স্ত্রীরা তাদের স্বামীদের মৃত্যুর পর) চার মাস দশ দিন অপেক্ষা করবে”। (সুরা বাকারাঃ ২৩৪) আয়াতটিকে মানসুখ করে দিয়েছে।
অন্যান্য সাহাবীগনের মন্তব্য হচ্ছে এই যে, উভয় আয়াতের মাঝে সম্বনয় সাধন করা হবে এইভাবে যে স্বামীর মৃত্যুর পরে স্ত্রীর ইদ্দের সময়কাল হবে দূরবর্তী সময়, অর্থাৎ ৪ মাস ১০ দিন আর প্রসাবের মধ্যে যে সময়টি অধিক সময়ের হবে সেই সময় পর্যন্ত তার ইদ্দত চলবে ।
পঞ্চম কায়েদাঃ অনেক সময় সাহাবায়ে কেরাম শুধুমাত্র “মাসলাহা” কে কোন বিধান বা হুকুমের ভিত্তি বানিয়ে সমাধান প্রদান করেছেন, যেমন, একজন শ্রমিক যে কাজ করছে যদি সেই কাজে সে কোন ক্ষতি করে ফেলে তাহলে সে তার ক্ষতিপুরন দিতে বাধ্য থাকবে কি না, হযরত আলীর মতে দিতে বাধ্য থাকবে, কারণ এই বাধ্যকতা না থাকলে শ্রমিকেরা অন্যেক জিনিস নিয়ে অবহেলা দেখাবে, হযরত আলীর বক্তব্যঃ "لا يصلح الناس إلا ذاك" । অর্থঃ “এছাড়া অন্য কিছু মানুষের উপযুক্ত হবে না”। অর্থাৎ এই মাসালা থেকে স্পষ্টত বুঝা যায় যে, সাহাবায়ে কেরাম নসের অনপুস্থিতিতে “মাসলাহার” ব্যবহার করতেন।
এইভাবেই সাহাবায়ে কেরামের যুগ অতিবাহিত হয়ে যায়, সাহাবায়ে কেরামের যুগে মাসালা ইস্তিম্বাত করার বেশ কিছু কায়েদা বা মুলনীতি নির্ধারিত হয়। তবে এটা ঠিক যে, তাদের যুগে সেই সকল মুলনীতি গ্রন্থে লিপিবদ্ধ করা শুরু হয়নি। তবে মুলনীতিগুলো লিপিবদ্ধ না হলেও সাহাবায়ে কেরামের ইস্তিম্বাত-ফাতওয়া থেকে এই ধরনের কায়েদা উদ্ঘাটন করা যায়।
তিনঃ তাবেয়ী-যুগঃ সাহাবায়ে কেরামের যুগের পরে আসে “তাবেয়ী-যুগ” তারাও সাহাবায়ে কেরামের অনুসৃত পথ-পদ্ধতি অনুসরন করেন। তাবেয়ী-যুগে তিন ধরনের বিধান পাওয়া যায়ঃ একঃ পবিত্র কুরানের বিধান দুইঃ রাসুলের সুন্নতের বিধান তিনঃ সাহাবায়ে কেরামের বিচার, ফায়সালা ও তাদের ফতওয়া।
রাসুলের মাদিনাতে এই যুগে সাত ফকিহ নামে সাতজন প্রসিদ্ধ ছিলেন, তারা হলেনঃ (সাইদ ইবনে আল-মুসাইয়িব, উরওয়া ইবনে যুবাইর, কাসেম ইবনে মুহাম্মাদ, খারিজা ইবনে যায়েদ, আবু বকর ইবনে আব্দুর রাহমান, সুলাইমান ইবনে ইসার, উবাইদুল্লাহ ইবনে উবাইদুল্লাহ ইবনে আতাবা ইবনে মাসউদ) এই সময়ে ইরাকে প্রসিদ্ধ ছিলেন হযরত ইব্রাহীম আন-নাখয়ী, যিনি ছিলেন হযরত ইবনে মাসউদের ছাত্র। এইভাবে প্রত্যেক স্থানে তাবেয়ী ফাকিহ ছিলেন যারা তাদের পূর্ববর্তী  প্রজন্ম সাহাবায়ে কেরামের ইলম, ফিকহ প্রচার-প্রসারে এবং উদ্ভূত বিষয়ে ইজতিহাদে মশগুল ছিলেন।
এই যুগে ইসলামী বিজয় দিক-বিদিক ছড়িয়ে পরে, ইসলামী সাম্রাজ্যের পরিধি বিস্তৃত হয়, ইসলামের ছায়াতলে অসংখ্য মানুষ আশ্রয় গ্রহন করেন। এই প্রেক্ষিতে নতুন নতুন বিষয়ে ইজতিহাদ-ইস্তিম্বাতের প্রয়োজন দেখা দেয়। এজন্যে তাবেয়ীগন কুরআন-সুন্নাহের পাশাপাশি তাবেয়ীদের ফাতওয়ার উপর ভিত্তি করে মাসালা ইস্তিম্বাত শুরু করেন, ফলশ্রুতিতে ফিকহের পরিধি বিস্তৃত হয়ে যায়।
এই যুগে ইসলামী ফিকহের বিধানাবলী ছিল নিম্নরুপঃ একঃ কুরানের বিধান, দুইঃ সুন্নাতের বিধান, তিনঃ সাহাবায়ে কেরামের ফাতওয়া-ইজতিহাদ, চারঃ তাবেয়ীদের ফাতওয়া-ইজতিহাদ।
এই যুগে –ইজতিহাদের ব্যাপক ব্যবহারের কারণে- ইজতিহাদ-তাখরিজের বিভিন্ন পথ-পদ্ধতি প্রকাশ পায়, তবে ফিকাহ ও উসুলে ফিকাহের মুলনীতি তখনো গ্রন্থাকারে লিপিবদ্ধ হয়নি, হতে পারে ব্যক্তিগত পর্যায়ে কেউ হয়ত লিপিবদ্ধ করেছেন কিন্তু তার কোন নুসখা(পাণ্ডুলিপি) আমাদের হাতে এসে পৌছেনি। তবে এই যুগে এসে হযরত উমর ইবনে আব্দুল আযিযের পৃষ্ঠপোষকতায় হাদিস সংকলনের অভিযান শুরু হয়।
ইমাম আবু হানিফা ও ইমাম বাকির রাঃ এর আলোচনা নিচে উল্লেখ করা হলঃ ইমাম বাকির রাঃ – আপনি কুরআন-হাদিস দ্বারা প্রমানিত দ্বীনকে কিয়াস/যুক্তি-বুদ্ধির অনুগত বানিয়েছেন। ইমাম আবু হানিফা রাঃ – যথাযথ সম্মান প্রদর্শন পুর্বক ইমাম বাকির রাঃ কে তিনটি পালটা প্রশ্ন করলেনঃ প্রথম প্রশ্নঃ পুরুষ দুর্বল না মহিলা? ইমাম বাকির রাঃ মহিলা দুর্বল। ইমাম আবু হানিফাঃ মিরাসের পুরুষের অংশ কতটুকু আর মহিলার অংশ কতটুকু? ইমাম বাকির রাঃ পুরুষের দুইভাগ আর মহিলার একভাগ। ইমাম আবু হানিফাঃ আমি যদি কিয়াসের ভিত্তিতেই মাসালা উদ্ঘাটন করতাম তাহলে আমি বলতাম মিরাসে পুরুষের অংশ হবে একভাগ আর মহিলার অংশ হবে দুইভাগ। দ্বিতীয় প্রশ্নঃ ইমাম আবু হানিফাঃ নামাজ গুরুত্বপুর্ন বা রোজা? ইমাম বাকিরঃ নামাজ। ইমাম আবু হানিফাঃ যদি আমি কিয়াসের ভিত্তিতে ফতোয়া প্রদান করতাম তাহলে বলতামঃ হায়েজ থেকে পবিত্র হওয়ার পর মহিলারা নামাজের কাযা করবে, রোজার কাযা করবে না, কিন্তু এখানে কুরআন-হাদিসের ভাষ্য অনুযায়ী রোজার কাযা আদায় করা হয়, নামাজের কাযা আদায় হয় না। তৃতীয় প্রশ্নঃ ইমাম আবু হানিফাঃ প্রশ্রাব বেশি নাপাক না বীর্য বেশি নাপাক? ইমাম বাকিরঃ প্রশ্রাব বেশি নাপাক। ইমাম আবু হানিফাঃ যদি কিয়াসের ভিত্তিতেই আমি ফতওয়া প্রদান করতাম তাহলে আমার ফতোয়া হত প্রশ্রাবের পরে গোছল কর, আর বীর্যপাতের পরে ওজু কর। এই আলোচনার পরে ইমাম বাকির রাঃ ইমাম আবু হানিফার ইলেম-তাকওয়া সম্পর্কে জানতে পেরে বসা থেকে উঠে তাকে শ্রদ্ধার সাথে আলিঙ্গন করলেন, এবং তাকে সন্মানের চুম্বন দিলেন।
এক পর্যায়ে যখন আহলে-রায় ও আহলে হাদিসের মধ্যে ইখতিলাফ দেখা দিল, ইজতিহাদের যোগ্য না এমন ব্যক্তির মাধ্যমে ইজতিহাদ হতে শুরু হল, তখন এমন কিছু কায়েদা-মুলনীতির তীব্র প্রয়োজন দেখা দিল যার মাধ্যমে ইজতিহাদ নিয়ন্ত্রিত হবে। সেই প্রয়োজনের প্রেক্ষিতে ইমাম শাফেয়ী রাঃ উসুলে ফিকহের বিষয়ে প্রথম কিতাব রচনা করেন। ইমাম শাফেয়ীর ফিকাহ সম্পর্কিত কিতাব “আল-উম্ম” এর ভুমিকায় যে রিসালা যোগ করেছেন তার ছিল মুলত উসুলে ফিকহ বিষয়ক আলোচনা। উসুলে ফিকহ সংকলনঃ ধারণা করা যায় যে, ইলমে উসুলে ফিকহ প্রাথমিক পর্যায়ে ফকিহদের আলোচনাতে সাধারন কায়েদা হিসাবে প্রকাশ পায়, কারণ দেখা যায় যে, একজন ফকিহ যখন তার ফতওয়া উল্লেখ করতেন তখন তার সাথে এর দলিল, এবং এই দলিল থেকে এই মাসায়ালা উদ্ঘাটনের পদ্ধতির দিকে ইঙ্গিত করতেন, আবার দুই ফকিহের মাঝে কখনো ইখতিলাফ দেখে দিলে উভয়ে তার বক্তব্যকে বিভিন্ন উসুল দ্বারা প্রমান করার চেষ্ঠ করতেন। তবে সর্বপ্রথম কে এই উসুলে ফিকহের রচনা শুরু করেন এই ব্যাপারে গবেষকদের মাঝে মতবিরোধ রয়েছে, যেমন কারো মতে উসুলে ফিকহের গোড়া পত্তন করেন ইমাম জাফর সাদিক, আবার কারো মতে ইমাম আবু হানিফার বিশিষ্ট ছাত্র আবু ইউসুফ, কিন্তু এদের কারো রচনাই আমাদের হাতে পৌছে নি। তাই অধিকাংশ গবেষক আলেমদের মত এটাই যে উসুলে ফিকহ নিয়ে প্রথম রচনা শুরু করেন ইমাম শাফেয়ী রাঃ। আর-রিসালাহ এর সার-সংক্ষেপঃ ইমাম শাফেয়ী রাঃ উসুলে ফিকহের বাব-ফসল অর্থাৎ বিভিন্ন মাসালা ও অধ্যায় একত্রিত করেন, তিনি কিতাবুল্লাহ, সুন্নাতে রাসুল নিয়ে আলোচনা করেন, এবং তিনি দেখান সেখান থেকে মাসালা উদ্ঘাটন করার পথ-পদ্ধতি, কুরান-হাদিসের পরস্পর সম্পর্ক। কুরান-হাদিসের শাব্দিক অর্থ অর্থাৎ আম-খাস, মুশতারাক-মুজমাল-মুফাসসাল, নিয়ে আলোচনা করেন, ইজমা, ইজমার হাকিকত, কিয়াস, ইস্তিহসান নিয়ে তিনি এমনভাবে আলোচনা করেন যেভাবে তার পুর্বে আর কাউকে আলোচনা করতে দেখা যায়নি। এইভাবে বলা যায় যে, ইমাম শাফেয়ী রাঃ উসুলে ফিকহের বিভিন্ন বিষয় নিয়ে বিশদ আলোচনা করেন। এই ক্ষেত্রে ইমাম শাফেয়ী ছিলেন প্রথম পথিক, কিংবা এতটুকু বলা যায় যে, তিনি এই পথের প্রথম পথিক না হলে অন্য কারো রচনা আমাদের হাতে এসে পৌছেনি। এর অর্থ এই না যে, ইমাম মালিকের “মুয়াত্তা” ইমাম আবু হানিফার চেয়ে ইমাম শাফেয়ী এগিয়ে গেছেন, অন্যান্য ইমামদের মৌলিক অবদান থাকা স্বত্বেও ইমাম শাফেয়ীকে এই ক্ষেতে অগ্রগণ্য ধরা হয় কারণ তার পুর্ব্বর্তীদের সময়ে তাদভীন বা রচনার সুগোগ তখনও সৃষ্টি হয়নি। আবার ইমাম শাফেয়ীর ব্যাপারে এই বলা যায় না যে, তিনি এই বিষয়ে চুড়ান্ত সিদ্ধান্ত দিয়েছেন বা সর্ব দিকে নিয়ে আলোচনা করেছেন, এমন না বরং ইমাম শাফেয়ির পরেও এমন অনেক আলেম এসেছেন যারা উসুলে ফিকাহতে অনেক নতুন বিষয়ের সংযুক্তি করেছেন।
এই পদ্ধতির কিছু উল্লেখযোগ্য বৈশিষ্ট হচ্ছেঃ -	মাজহাবের ফুরুর সাথে উসুলের মিল থাকা বা মিল না থাকার দিকে এখানে গুরুত্ব দেওয়া হয়নি, এখানে প্রধান ও একমাত্র উদ্দেশ্য ছিল আকলী-নাকলী দলিল-প্রমানের ভিত্তিতে উসুল সাবেত করা -	কায়েদা বা মুলনীত নির্নয়ে মাজহাবের সাথে সীমাবদ্ধ থাকা হয়নি -	উসুল বর্ণনা করার ক্ষেত্রে শুধুমাত্র উদাহরন বা স্পষ্ট করার উদ্দেশ্যেই ফুরু উল্লেখ করা হয়েছে, এবং এখানে উসুলের মাধ্যমে ফুরুর শুদ্বতা-অশুদ্বতার প্রমান পেশ করা হয়েছে, ফুরুর মাধ্যমে উসুলের শুদ্ধতার প্রমান পেশ করা হয়নি -	উসুলের আলোচনাতে ইলমে –কালামের বিভিন্ন মাসয়ালা উত্থাপন করা হয়েছে ডাঃ যুহাইলীর মতে “এই পদ্ধতির বৈশিষ্ট তিনটিঃ -	শুধুমাত্র বুদ্ধি-বৃত্তিক (আকলী) প্রামানিকতা পেশ করা হয়েছে -	ফিকহী মাজহাবের কারণে এদের উসুল কোনরুপ প্রভাবিত হয়নি -	ফুরুর আলোচনা শুধুমাত্র উসুলের উদাহরন হিসাবে বা বিশদ ব্যাখ্যার কারণে এসেছে” দ্বিতীয় পদ্ধতিঃ হানাফী পদ্ধতিঃ এই পদ্ধতিতে উসুলের আলোচনা করা হয়েছে মুলত ফুরুর ভিত্তিতে, অর্থাৎ পুর্ব্ববর্তী মুজতাহিদের ফাতওয়া-মাসায়িল সামনে রেখে সেখান থেকে তাদের ইসতিমবাতের কায়েদা বা মুলনীতি উদ্ঘাটন করার চেষ্ঠা করা হয়েছে। কারণ হানাফী মাজহাবের মুজতাহিদ আলেমগন ইসতিমবাতের বিশেষ কোন পথ-পদ্ধতি লিপিবদ্ধ করে যাননি, তাই তাদের পরবর্তী আলেমগন তাদের ইজতিহাদ করা মাসায়িল থেকে, কিসের ভিত্তিতে তারা (পুর্ব্বর্তীগন) এই ফতওয়া দিয়েছিলেন তার ভিত্তি পেশ করতে চেয়েছেন এবং এর মাধ্যমে তাদের মুলনীতি উল্লেখ করতে চেয়েছে। এই পদ্ধতির বিশেষ বৈশিষ্ট নিম্মরুপঃ -	এখানে প্রয়োগিক ইজতিহাদের মুলনীতি উল্লেখ করা হয়েছে -	এই পদ্ধতি মুলত প্রায়োগিক ফুরুর পদ্ধতি, এটা তাত্ত্বিক কোন আলোচনা নয় -	ফুরু থেকে এখানে উসুল উদ্ঘাটন করা হয়েছে, তাই এখানে মাজহাবের মাসায়িলের মাঝে সীমিত থাকার প্রবনতা লক্ষ্য করা যায় -	অতিতিক্ত ফুরু, উদাহরন ও শাহেদ উল্লেখ করা হয়েছ -	কায়েদার উপর ভিত্তি করে, এই পদ্ধতিতে একাধিক “তাখরিজ”-“তাফরি” বের হয়েছ।
তৃষা ছেত্তি
তৃষা ছেত্তি (Trisha Chetty; জন্ম: ২৬ জুন, ১৯৮৮) ডারবানে জন্মগ্রহণকারী প্রথিতযশা দক্ষিণ আফ্রিকান প্রমিলা আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য তিনি। ঘরোয়া ক্রিকেটে কোয়াজুলু-নাটালের প্রতিনিধিত্ব করছেন তিনি। দলে তিনি মূলতঃ উইকেট-রক্ষকের ভূমিকায় অবতীর্ণ হন। এছাড়াও, ডানহাতে ব্যাটিংয়ে সবিশেষ কৃতিত্বের পরিচয় দিচ্ছেন তিনি। ২০০৯ ও ২০১৩ সালের ক্রিকেট বিশ্বকাপে দলের অন্যতম সদস্য ছিলেন। এছাড়াও, ২০০৯ সালের আইসিসি মহিলা বিশ্ব টুয়েন্টি২০ প্রতিযোগিতায়ও অংশ নিয়েছেন তিনি।
খেলোয়াড়ী জীবন
২০০৭ সাল থেকে এ পর্যন্ত দুইটি টেস্ট ও শতাধিক সীমিত ওভারের খেলায় দক্ষিণ আফ্রিকার পক্ষে অংশগ্রহণ করেছেন তিনি। শুরুতে সাত বা আট নম্বরে ব্যাটিং করতে নামতেন। পরবর্তীকালে তার ব্যাটিং অর্ডারে পরিবর্তন আনা হয় ও ২০০৮ সালের মাঝামাঝি সময় থেকে ব্যাটিং উদ্বোধনে নামছেন। ২০ জানুয়ারি, ২০০৭ তারিখে পাকিস্তানের বিপক্ষে ওডিআই অভিষেক ঘটে তার। ২৮ জুলাই, ২০০৭ তারিখে নেদারল্যান্ডসের বিপক্ষে তার টেস্ট অভিষেক হয়। একই বছরের ১০ আগস্ট তারিখে নিউজিল্যান্ডের বিপক্ষে টি২০আইয়ে অভিষেক ঘটে তার।
ক্রিকেট বিশ্বকাপ
ফেব্রুয়ারি, ২০০৮ সালে দক্ষিণ আফ্রিকায় অনুষ্ঠিত মহিলাদের ক্রিকেট বিশ্বকাপের বাছাইপর্বে স্বাগতিক দক্ষিণ আফ্রিকা পাকিস্তানকে পরাজিত করে ২০০৯ সালের ক্রিকেট বিশ্বকাপ খেলার সুযোগ পায়। ক্রি-জেল্ডা ব্রিটসের অধিনায়কত্বে স্বাগতিক দলের অন্যতম সদস্য ছিলেন তিনি। এরপর ২০০৯ সালের বিশ্বকাপের গ্রুপ পর্বের খেলায় শক্তিশালী অস্ট্রেলিয়ার বিপক্ষে দলের পক্ষে সর্বোচ্চ ৫৮ রান তুলেন। ঐ খেলায় তার দল ৭৯ রানে পরাজয়বরণ করে। স্থান নির্ধারণী খেলায় তিনি অপরাজিত ছিলেন ৪১ রান করে। ঐ খেলায় শ্রীলঙ্কাকে সহজেই পরাজিত করে ৯ উইকেটে তার দল। ২০১৩ সালের ক্রিকেট বিশ্বকাপেও দলের পক্ষে সর্বোচ্চ ৪৫ রান তুলেন। কিন্তু ওয়েস্ট ইন্ডিজের কাছে দক্ষিণ আফ্রিকা ২ উইকেটে পরাজিত হয় ও ৬ষ্ঠ স্থান দখল করে।
২০১৭ মহিলা ক্রিকেট বিশ্বকাপ বাছাইপর্বে অংশ নেন। চূড়ান্ত খেলায় তারা ভারতের কাছে ১ উইকেটে পরাজিত হলেও সেমি-ফাইনালে অংশগ্রহণকারী অপর দুই দলের সাথে শ্রীলঙ্কা ও পাকিস্তান ২০১৭ সালের ক্রিকেট বিশ্বকাপ খেলার যোগ্যতা অর্জন করে।
শ্রীলঙ্কায় অনুষ্ঠিত ২০১২ সালের আইসিসি মহিলা বিশ্ব টুয়েন্টি২০ প্রতিযোগিতায় মিগনন দু প্রিজের অধিনায়কত্বে দলের অন্যতম সদস্যরূপে মনোনীত হন। গ্রুপ-পর্বে শ্রীলঙ্কাকে ৬ উইকেটে হারায় তার দল। খেলায় তিনি ৩৩ রান তুলে ম্যান অব দ্য ম্যাচ পুরস্কার লাভ করেন। কিন্তু গ্রুপ-পর্বের অন্যান্য খেলায় পরাজিত হলে তাদেরকে বিদায় নিতে হয়।
আর্মেনিয়ায় নারী
আর্মেনিয়ার প্রথম প্রজাতন্ত্র প্রতিষ্ঠার পর থেকে আর্মেনীয় নারীদের সমান অধিকার রয়েছে, যার মধ্যে ভোটাধিকারও রয়েছে। ১৯১৯ সালের ২১ ও ২৩ শে জুন, আর্মেনিয়ায় সর্বজনীন ভোটাধিকারের অধীনে প্রথম সরাসরি সংসদীয় নির্বাচন অনুষ্ঠিত হয়েছিল - তাতে ২০ বছরের বেশি বয়সের প্রতিটি ব্যক্তির লিঙ্গ, জাতি বা ধর্মীয় বিশ্বাস নির্বিশেষে ভোট দেওয়ার অধিকার ছিল। আর্মেনীয় রাষ্ট্রের ভিত্তি স্থাপনের দায়িত্বে থাকা ৮০ আসনের আইনসভায় তিনজন নারী প্রতিনিধি ছিলেন। তারা হলেন ক্যাটেরিন জ্যালিয়ান-ম্যানুকিয়ান, পেরচুহি পার্টিজপায়ান-বারসেগিয়ান এবং ভারভারা সাহাকিয়ান।
আর্মেনিয়ার বর্তমান প্রজাতন্ত্রের সংবিধান ১৯৯১ সালে গৃহীত হয়েছিল এবং এতে আনুষ্ঠানিকভাবে লিঙ্গ সমতার নিশ্চয়তা দেওয়া হয়েছে। এর ফলে নারীরা আর্মেনীয় জীবনের সকল ক্ষেত্রে সক্রিয়ভাবে অংশগ্রহণ করতে সক্ষম হয়েছে। আর্মেনিয়ান নারীরা বিনোদন, রাজনীতি এবং অন্যান্য ক্ষেত্রে খ্যাতি অর্জন করেছে।
ব্যবসা এবং কর্মক্ষেত্র
বাম|থাম্ব| একজন আর্মেনীয় নারী পেইন্টিং (প্রা. ১৬৮২ খ্রিস্টাব্দ) ২০১১ সালের গ্রান্ট থর্নটন ইন্টারন্যাশনালের ব্যবসাগত জরিপ অনুযায়ী, ২০১০ সালে আর্মেনিয়ার শীর্ষ পর্যায়ের ব্যবস্থাপনাগত অবস্থানের ২৯% নারীরা দখল করেছিল। তবে ২০১১ সালে এই হার কমে দাঁড়ায় ২৩ শতাংশে। জাতিসংঘের একটি প্রতিবেদনের উপর ভিত্তি করে বলা হচ্ছে যে, ২০১১ সালে আর্মেনিয়ায় ২৪ জন নারী মেয়র এবং সম্প্রদায়ের নেতা ছিলেন; আরও ৫০ জন নারী নিম্ন পর্যায়ের প্রশাসনিক পদে অধিষ্ঠিত ছিলেন।
নারীদের বিরুদ্ধে সহিংসতা
বিশ্ব স্বাস্থ্য সংস্থার মতে, ২০০২ সালে ১০% থেকে ৬০% আর্মেনিয়ান নারী পারিবারিক নির্যাতন ও সহিংসতার শিকার হন; আর্মেনিয়ায় পারিবারিক সহিংসতার অবমূল্যায়নের কারণে এই তথ্যের অনিশ্চয়তা দেখা দিয়েছে। পারিবারিক সহিংসতাকে ব্যক্তিগত পারিবারিক বিষয় হিসাবে বিবেচনা করার কারণে সব ঘটনা নথিবদ্ধ হয়না বলে মনে করা হয়। আর্মেনিয়ায় গার্হস্থ্য আগ্রাসন এবং লিঙ্গ-ভিত্তিক কুসংস্কারের বিরুদ্ধে কোনও সুপ্রতিষ্ঠিত আইন নেই। তদুপরি স্বামীকে তালাক দেওয়া - এমনকি কোন নির্যাতনকারী বা অত্যাচারী স্বামীকে তালাক দিলেও তা আর্মেনীয় সমাজে "সামাজিক অপমান" বলে বিবেচিত হয়, যারা বিবাহবিচ্ছেদের জন্য মামলা করে বা পারিবারিক সহিংসতার প্রতিবেদন করে, এমন নারীদের পরিবার তাদের জন্য লজ্জা বোধ করে। অন্যান্য প্রভাবক কারণগুলির মধ্যে রয়েছে আর্মেনিয়ান নারীদের তাদের অধিকার সম্পর্কে শিক্ষার অভাব, বা স্বল্প শিক্ষা, এবং কীভাবে নিজেদেরকে নির্যাতন থেকে রক্ষা করা যায় সে সম্পর্কে অজ্ঞতা।
রাজনৈতিক অবস্থা
২০০৭ সালের মে মাসে, "লিঙ্গ কোটা আইন" নামে পরিচিত আইনী আদেশের মাধ্যমে, আরও আর্মেনিয়ান নারীদের রাজনীতিতে জড়িত হওয়ার জন্য উৎসাহিত করা হয়েছিল। ওই বছর মাত্র সাতজন নারী সংসদ সদস্য ছিলেন। এই নারী রাজনীতিবিদদের মধ্যে ছিলেন হ্রানুশ হাকোবিয়ান, যিনি আর্মেনিয়ার জাতীয় পরিষদের সবচেয়ে দীর্ঘমেয়াদী নারী প্রতিনিধি ছিলেন। আর্মেনিয়ার সরকারে নারীদের তুলনামূলক অভাবের কারণে আর্মেনিয়ান নারীরা বিদেশী পর্যবেক্ষকদের দ্বারা "সবচেয়ে কম প্রতিনিধিত্বশীল" এবং "বিশ্বের সর্বনিম্নদের মধ্যে" অন্তর্গত বলে বিবেচিত হচ্ছে। উপরন্তু, রাজনীতিতে আর্মেনীয় নারীদের স্থান প্রায়শই বেসরকারী ক্ষেত্রে সীমাবদ্ধ। প্রায়শই জনসাধারণের ক্ষেত্রে তাদের প্রবেশকে কেবল তখনই মূল্যায়ন করা হয় যখন তারা সামাজিক প্রত্যাশার উপর ভিত্তি করে নারী আদর্শের চিত্রকে প্রতিফলিত করে, যা নারীদের জন্য রাজনৈতিক, সামাজিক এবং অর্থনৈতিক প্রবেশযোগ্যতার উপর বাধা সৃষ্টি করেছে। ২০১৫ সালে, অ্যার্পিন হোভেনেসিয়ান প্রথম আর্মেনীয় নারী হিসেবে আর্মেনিয়ার বিচার মন্ত্রীর পদে অধিষ্ঠিত হন, তিনি ২০১৭ সাল পর্যন্ত তিনি এই পদে অধিষ্ঠিত ছিলেন। অ্যার্পিন হোভেনেসিয়ান একজন রাজনীতিবিদ এবং আইনজীবীও।
স্বাস্থ্য ও জনসেবা
২০১০ এবং ২০১১ সালে, 'মহিলাদের মাসে' এবং "নারী, তোমার জন্য " দাতব্য প্রোগ্রামের অংশ হিসাবে, আর্মেনিয়ার রাজধানী ইয়েরেভানের সুরব আস্তভাতকামায়ার মেডিকেল সেন্টার আর্মেনিয়ার নারীদের পুরো এক মাসের জন্য বিনামূল্যে গাইনোকোলজিকাল এবং শল্য চিকিৎসা (অস্ত্রোপচার) পরিষেবা প্রদান করেছিল। সারা দেশ থেকে নারীরা সেখানে চিকিৎসা নিতে এসেছিলেন।
হেপাটাইটিস সি
প্রধানত শিরায় ওষুধ প্রয়োগের মাধ্যমে রক্ত-থেকে-রক্তে সংযোগ, জীবাণু-যুক্ত চিকিৎসা সরঞ্জাম, ও রক্ত সঞ্চালনের ফলে হেপাটাইটিস সি এর সংক্রমণ হয়। পৃথিবী জুড়ে আনুমানিক ১৩০-১৭০ মিলিয়ন লোক হেপাটাইটিস সি রোগে আক্রান্ত। বিজ্ঞানীরা এইচসিভি’র ব্যাপারে ১৯৭০ এর দশকে তদন্ত শুরু করে এবং ১৯৮৯ সালে নিশ্চিত করে যে এর অস্তিত্ব রয়েছে। অন্যান্য প্রাণীতে এর কারণ জানা যায়নি। পেজিন্টারফেরন ও রাইবাভিরিন হল এইচসিভি’র মান সম্পন্ন ওষুধ। চিকিৎসাধীন ৫০-৮০% লোকের রোগ নিরাময় হয়। সিরোসিস ও যকৃতের ক্যান্সারে আক্রান্তদের যকৃৎ প্রতিস্থাপনের প্রয়োজন হতে পারে, তবে প্রতিস্থাপনের পর সাধারণত ভাইরাসটির পুনরাবির্ভাব ঘটে। হেপাটাইসিস সি-এর কোন টিকা নাই।
লক্ষণ এবং উপসর্গ
মাত্র ১৫% ক্ষেত্রে হেপাটাইটিস সি তীব্র উপসর্গ সৃষ্টি করে। অরুচি, ক্লান্তি, বিতৃষ্ণাবোধ, পেশি বা সংযোগস্থলে ব্যথা, ও ওজন-হ্রাসসহ উপসর্গসমূহ বেশির ভাগ ক্ষেত্রেই মৃদু ও অস্পষ্ট। কেবল অল্প কিছু ক্ষেত্রেই তীব্র সংক্রমণের সঙ্গে জন্ডিস হয়ে থাকে। ১০-৫০% ব্যক্তির ক্ষেত্রে সংক্রমণ চিকিৎসা ছাড়াই ভাল হয়ে যায় এবং অল্প বয়সী মেয়েদের ক্ষেত্রে তা অন্যদের চেয়ে বেশি ঘটে।
দীর্ঘস্থায়ী সংক্রমণ
এই ভাইরাসের সংস্পর্শে আসা আশি শতাংশ লোকের দীর্ঘস্থায়ী সংক্রমণ হয়। বেশির ভাগ ক্ষেত্রে সংক্রমণের এক দশকের মধ্যে সামান্যই উপসর্গ দেখা যায় বা কোন উপসর্গই দেখা যায় না, যদিও দীর্ঘস্থায়ী হেপাটাইটিস সি-এর ক্ষেত্রে ক্লান্তি জড়িত থাকতে পারে। বহু বছর ধরে হেপাটাইটিস সি আক্রান্ত ব্যক্তিদের ক্ষেত্রে এটি সিরোসিস ও যকৃতের ক্যান্সারের মূল কারণ। ৩০ বছরের ঊর্ধ্বের সংক্রমিত ব্যক্তিদের মধ্যে ১০-৩০% এর সিরোসিস হয়ে থাকে। সিরোসিস আরো বেশি দেখা যায় হেপাটাইটিস বি বা এইচআইভি-এ আক্রান্ত, সুরাসক্ত ব্যক্তি ও পুরুষদের মধ্যে। সিরোসিসে আক্রান্ত ব্যক্তিদের যকৃতের ক্যান্সার হওয়ার ঝুঁকি বিশ গুণ বেশি, যা প্রতি বছর ১-৩% বৃদ্ধি পায়।  সুরাসক্তদের জন্য ঝুঁকি ১০০ গুণ বেশি। হেপাটাইটিস সি ২৭% সিরোসিস ও ২৫% যকৃতের ক্যান্সারের কারণ।
যকৃতের সিরোসিস থেকে যকৃতের সঙ্গে যুক্ত শিরায় উচ্চ রক্তচাপ, উদরে তরল জমা, সহজে কালশিরে বা রক্তপাত, বিশেষ করে পাকস্থলী ও খাদ্য নালীর শিরার সম্প্রসারণ, জন্ডিস (ত্বক হলুদ হয়ে যাওয়া), ও মস্তিষ্কের ক্ষতি হতে পারে।
যকৃতের বাইরে প্রভাব
বিরল ক্ষেত্রে হেপাটাইটিস সি সোগ্রেন’স সিনড্রোম (রোগ প্রতিরোধ ব্যবস্থায় স্বয়ংক্রিয় বিসৃংখলা), রক্তে অনুচক্রিকার পরিমাণ স্বাভাবিক অবস্থার চেয়ে হ্রাস, দীর্ঘস্থায়ী চর্ম-রোগ, ডায়াবেটিস, ও নন-হজকিন লিম্ফোমা’র সঙ্গেও জড়িত থাকতে পারে।
কারণ
হেপাটাইটিস সি ভাইরাস এক ধরনের ছোট, আবৃত, সিঙ্গল-স্ট্র্যান্ডেড, পজিটিভ-সেন্স আরএনএ ভাইরাস। এটি “ফ্লাভিরিডে” পরিবারের “হেপাসিভাইরাস” শ্রেণীর অন্তর্গত। এইচসিভি’র প্রধান সাতটি জিনগত কাঠামো (জেনেটাইপ) রয়েছে। যুক্তরাস্ট্রে জিনগত কাঠামো ১ এর কারণে ৭০%, জিনগত কাঠামো ২ এর কারণে ২০% ও অন্যান্য জিনগত কাঠামোর কারণে ১০% হেপাটাইটিস সি দেখা যায়। জিনগত কাঠামো ১ দক্ষিণ আমেরিকাতে ও ইউরোপেও বেশ দেখা যায়।
রোগ সঞ্চালন
উন্নত বিশ্বে সঞ্চালনের প্রধান পদ্ধতি হল শিরায় মাদকের ব্যবহার (আইডিইউ)। উন্নয়নশীল বিশ্বে সঞ্চালনের প্রধান পদ্ধতি হল রক্ত সঞ্চালন ও অনিরাপদ চিকিৎসা প্রক্রিয়া। ২০% ক্ষেত্রে কারণ জানা যায় না; তবে অনেক ক্ষেত্রেই তা আইডিইউ এর কারণে হয়ে থাকে।
শিরায় মাদকের ব্যবহার
বিশ্বের অনেক স্থানেই হেপাটাইসিস সি-এ আইডিইউ প্রধান ঝুঁকির কারণ। ৭৭টি দেশের এক সমীক্ষায় দেখা গেছে যুক্তরাস্ট্র ও চীন সহ ২৫টি দেশে শিরায় মাদকের ব্যবহারের কারণে হেপাটাইটিস সি সংক্রমণের হার ৬০% থেকে ৮০% এর মধ্যে। ১২টি দেশে এই হার ৮০% এর বেশি। শিরায় মাদক গ্রহণের কারণে মোট ১০ মিলিয়ন লোকের হেপাটাইটিস সি সংক্রমণ হয়; চীন (১.৬ মিলিয়ন), যুক্তরাস্ট্র (১.৫ মিলিয়ন), এবং রাশিয়ায় (১.৩ মিলিয়ন) এই সংখ্যা সবচেয়ে বেশি। যুক্তরাস্ট্রে কারাবন্দীদের হেপাটাইটিস সি সংক্রমণের হার সাধারণ জনগণের চেয়ে দশ থেকে বিশ গুণ বেশি, এই সমীক্ষায় যার কারণ হিসাবে আইডিইউ ও জীবাণু-মুক্তকরণ ব্যতিরেকে সরঞ্জাম ব্যবহার করে শরীরে উল্কি তৈরির মত উচ্চ মাত্রার ঝুঁকিপূর্ণ আচরণের উল্লেখ করা হয়েছে।
স্বাস্থ্যসেবায় ঝুঁকি
এইচসিভি পরীক্ষা ছাড়াই রক্ত সঞ্চালন, রক্ত উপাদান গ্রহণ, ও অঙ্গ সংযোজনের ফলে সংক্রমণের ঝুঁকি সৃষ্টি হয়। যুক্তরাস্ট্রে ১৯৯২ সালে সর্বজনীন পরীক্ষার নিয়ম চালু করা হয়েছে। তারপর থেকে সংক্রমণের হার প্রতি ২০০ ইউনিট রক্তের জন্য ১ জন থেকে কমে প্রতি ১০,০০০ - ১০,০০০,০০০ ইউনিট রক্তের জন্য ১ জন-এ পরিণত হয়েছে। সম্ভাব্য রক্তদাতা হেপাটাইটিস সি-এ আক্রান্ত হওয়া ও রক্ত পরীক্ষায় তা ধরা পড়ার মধ্যে প্রায় ১১-৭০ দিনের সময় ব্যবধান থাকায় নিম্ন মাত্রার ঝুঁকি রয়েই গেছে। কোন কোন দেশে খরচের কারণে এখনো হেপাটাইটিস সি পরীক্ষা করা হয় না।
কোন ব্যক্তির এইচসিভি আক্রান্ত ব্যক্তি থেকে সুচ বিদ্ধ জনিত জখম থাকলে তার এই রোগে আক্রান্ত হওয়ার সম্ভাবনা প্রায় ১.৮%। সুচ ফাঁপা হলে ও জখম গভীর হলে এই ঝুঁকির পরিমাণ বেড়ে যায়। শ্লৈষ্মিক ঝিল্লি নিঃসৃত রস থেকে রক্তে সংক্রমণের ঝুঁকি রয়েছে; তবে এই ঝুঁকি নিম্ন, এবং অক্ষত ত্বকের ক্ষেত্রে ঝুঁকি নেই।
সুচ ও সিরিঞ্জ পুনঃব্যবহার, শিশির একাধিক ব্যবহার, দেহে প্রবেশযোগ্য তরলের ব্যাগ, এবং জীবাণু-মুক্তকরণ ব্যতিরেকে অস্ত্রপচার সরঞ্জামের মত হাসপাতালের সরঞ্জাম থেকেও হেপাটাইটিস সি সঞ্চালিত হয়। বিশ্বে সবচাইতে বেশি হেপাটাইটিস সি সংক্রমণের হার রয়েছে মিশরে, যেখানে চিকিৎসা ও দন্ত চিকিৎসার সুযোগের ক্ষেত্রে নিম্নমান এই রোগ বিস্তারের প্রধান কারণ।
যৌন মিলন
যৌন মিলনের কারণে হেপাটাইটিস সি সঞ্চালিত হয় কিনা তা জানা যায়নি। উচ্চ ঝুঁকিপূর্ণ যৌন কর্মকান্ডের সঙ্গে হেপাটাইটিস সি-এর সংশ্লিষ্টতা থাকলেও অনুল্লেখিত ওষুধের ব্যবহার ও যৌন কর্মের মধ্যে কোন্‌টি রোগ সঞ্চালনের কারণ তা নিশ্চিত নয়। প্রমাণ পাওয়া গেছে যে অন্য কারো সঙ্গে যৌন সম্পর্ক থেকে বিরত থাকা বিপরীতলিঙ্গের দম্পতিদের কোন ঝুঁকি নাই। পায়ুগত প্রবেশের মত পায়ু পথের অভ্যন্তরীণ গাত্রের আবরণে আঘাত প্রাপ্তির সম্ভাবনা-যুক্ত যৌনক্রিয়া অথবা এইচআইভি বা যৌনাঙ্গে ঘা’য়ের মত যৌন ক্রিয়ার মাধ্যমে সঞ্চালনযোগ্য রোগসহ যৌন ক্রিয়ায় ঝুঁকি বিদ্যমান। যুক্তরাস্ট্র সরকার একাধিক সঙ্গীর সঙ্গে জড়িত ব্যক্তিদের হেপাটাইটিস সি প্রতিরোধে কনডম ব্যবহারের সুপারিশ করে থাকে।
দেহ ছিদ্র করা
উল্কি কাটলে হেপাটাইটিস সি-এর ঝুঁকি দুই থেকে তিন গুণ বেড়ে যায়। জীবাণু-মুক্তকরণ ব্যতিরেকে সরঞ্জাম ব্যবহার বা ব্যবহৃত রং-এর দূষণের কারণে এটি হতে পারে। ১৯৮০’র দশকের মাঝামাঝি সময়ের আগে বা অদক্ষতার সঙ্গে করা উল্কি বা দেহ-ছিদ্র বিশেষভাবে উদ্বেগের কারণ, কেননা এ ব্যাপারে পূর্বের পদ্ধতি উন্নত ছিল না। এছাড়া অপেক্ষাকৃত বড় উল্কিতে অধিক ঝুঁকি রয়েছে বলে প্রতীয়মান হয়। কারাবন্দীদের প্রায় অর্ধেক জীবাণুমুক্তকরণ ছাড়া উল্কির একই সরঞ্জাম ব্যবহার করে থাকে। লাইসেন্সকৃত প্রতিষ্ঠানে উল্কি কাটার সঙ্গে সরাসরি এইচসিভি সংক্রমণের সম্পৃক্ততা বিরল।
রক্তের সঙ্গে সংস্পর্শ
রেজর, দাঁতের ব্রাশ, এবং হাত ও পা এর চিকিৎসা ও পরিচর্যা সরঞ্জামের মত ব্যক্তিগত ব্যবহার্য বস্তু রক্তের সংস্পর্শে আসতে পারে। এসব শেয়ার করলে এইচসিভি সংক্রমণের ঝুঁকি থাকে। দেহের কাটা ও ব্যথা-যুক্ত বা অন্যান্য রক্তক্ষরণের স্থানের ব্যাপারে সবার সতর্ক থাকা উচিত। আলিঙ্গন, চুম্বন, বা খাদ্য গ্রহণ বা রান্নার সরঞ্জাম থেকে এইচসিভি ছড়ায় না।
মা থেকে সন্তানে সঞ্চালন
গর্ভধারণের ১০% এর চেয়েও কম ক্ষেত্রে সংক্রমিত মা থেকে সন্তানে হেপাটাইটিস সি সঞ্চালিত হয়। এই ঝুঁকি হ্রাসের কোন পদ্ধতি নাই। গর্ভধারণ ও প্রসবকালে এই সঞ্চালন হতে পারে। প্রসবে দীর্ঘসময় লাগলে সঞ্চালনে অধিক ঝুঁকি থাকে। এমন প্রমাণ পাওয়া যায়নি যে বুকের দুধ খাওয়ালে এইচসিভি ছড়ায়; তবে সংক্রমিত মায়ের বুকের দুধ খাওয়ানো পরিহার করা উচিত যদি দুধের বোঁটা ফেঁটে গিয়ে থাকে বা তা থেকে রক্ত ঝড়ে, অথবা তার দেহে ভাইরাসের মাত্রা বেশি হয়।
রোগনির্ণয়
thumb|250px|Serologic profile of Hepatitis C infection|হেপাটাইটিস সি সংক্রমণের সেরোলজিক প্রোফাইল হেপাটাইসিস সি নির্ণয়ের পরীক্ষাগুলোর মধ্যে রয়েছেঃ এইচসিভি অ্যান্টিবডি, ইএলআইএসএ, ওয়েস্টার্ন ব্লট, ও পরিমাণগত এইচসিভি আরএনএ। পলিমারেজ চেইন প্রতিক্রিয়া (পিসিআর) সংক্রমণের এক থেকে দুই সপ্তাহ পর এইচসিভি আরএনএ শনাক্ত করতে পারে, অপরদিকে অ্যান্টিবডি এগুলো গঠন ও প্রকাশে উল্লেখযোগ্য মাত্রায় বেশি সময় নেয়।
দীর্ঘস্থায়ী হেপাটাইটিস সি হল ছয় মাসের অধিক সময় ধরে আরএনএ’র উপস্থিতির ভিত্তিতে হেপাটাইটিস সি-এর সংক্রমণ। দীর্ঘস্থায়ী সংক্রমণের ক্ষেত্রে দশকব্যাপী কোন উপসর্গ না থাকলে চিকিৎসকরা সাধারণত যকৃতের কার্য পরীক্ষা বা উচ্চ ঝুঁকি সম্পন্ন ব্যক্তিদের নিয়মিত পরীক্ষা দ্বারা তা নির্ণয় করে থাকে। পরীক্ষা দ্বারা দীর্ঘস্থায়ী ও তীব্র সংক্রমণের পার্থক্য ধরা যায় না।
রক্ত পরীক্ষা
এইচসিভিতে অ্যান্টিবডি’র উপস্থিতি সনাক্ত করতে কোন এনজাইম ইমিউনোসে ব্যবহারের মাধ্যমে রক্ত পরীক্ষা দ্বারা সাধারণত হেপাটাইসিস সি পরীক্ষা শুরু হয়। এই পরীক্ষার ফল পজিটিভ হলে ইমিউনোসে যাচাই ও তীব্রতা নিরূপণের জন্য দ্বিতীয় আরেকটি পরীক্ষা করা হয়। রিকমবিন্যান্ট পরীক্ষা ইমিউনোসে যাচাই করে, ও পলিমারেজ চেইন প্রতিক্রিয়া তীব্রতা নিরূপণ করে। কোন আরএনএ না থাকলে ও ইমিউনোব্লট পজিটিভ হলে সংশ্লিষ্ট ব্যক্তির পূর্বে সংক্রমণ ছিল, তবে চিকিৎসা দ্বারা বা স্বতঃস্ফূর্তভাবে তার উপশম হয়েছে; ইমিউনোব্লট নেগেটিভ হলে ইমিউনোসে সঠিক ছিল না। সংক্রমণের ছয় থেকে আট সপ্তাহ পর ইমিউনোসে পরীক্ষার ফল পজিটিভ হয়।
বায়োপসি
যকৃতের বায়োপসি দ্বারা এর ক্ষতির পরিমাণ নিরূপণ করা যায়, তবে এই প্রক্রিয়ায় ঝুঁকি রয়েছে। বায়োপসিতে যেসব পরিবর্তন ধরা পড়ে সেগুলো হল যকৃতের কলায় লিম্ফোসাইট, পোর্টাল ট্রায়াড-এ লিম্ফয়েড ফলিকল, ও পিত্তনালীর পরিবর্তন। ক্ষতির মাত্রা নিরুপণ ও বায়োপসি পরিহারের প্রচেষ্টায় বেশ কয়েক ধরনের রক্ত পরীক্ষা রয়েছে।
প্রতিরোধ
২০১১ সাল পর্যন্ত হেপাটাইটিস সি-এর কোন টিকা নাই। টিকা তৈরির কাজ চলছে এবং কিছু উৎসাহব্যঞ্জক ফলাফলও রয়েছে। সুচ পরিবর্তন কর্মসূচির মত প্রতিরোধমূলক কৌশল ও অপব্যবহৃত বস্তুর ক্ষেত্রে চিকিৎসা-এ দু’য়ের যৌথ প্রয়োগ শিরায় মাদক ব্যবহারকারীদের হেপাটাইটিস সি-এর উচ্চ ঝুঁকি ৭৫% হ্রাস করতে পারে। জাতীয় পর্যায়ে রক্তদাতাদের পরীক্ষা করা ও স্বাস্থ্যসেবা প্রতিষ্ঠানগুলোতে সর্বজনীন সতর্কতা অবলম্বন করা গুরুত্বপূর্ণ বিষয়। যেসব দেশে জীবাণুমুক্ত সিরিঞ্জের পর্যাপ্ত সরবরাহ নাই, সেবা প্রদানকারীদের উচিত সেখানে ইঞ্জেকশনের পরিবর্তে মুখের মাধ্যমে ওষুধ সেবন করানো।
চিকিৎসা
সংক্রমিত ব্যক্তিদের ৫০-৮০% এর মধ্যে এইচসিভি দীর্ঘস্থায়ী সংক্রমণ সৃষ্টি করে। এর মধ্যে ৪০-৮০% ক্ষেত্রে চিকিৎসার মাধ্যমে রোগের উপসম হয়। বিরল ক্ষেত্রে চিকিৎসা ছাড়াই সংক্রমণ সেরে যায়। যাদের দীর্ঘস্থায়ী হেপাটাইটিস সি রয়েছে তাদের উচিত অ্যালকোহল ও যকৃতের জন্য বিষাক্ত পদার্থ পরিহার করা, এবং হেপাটাইটিস এ ও হেপাটাইটিস বি এর টিকা নেয়া। সিরোসিস-এ আক্রান্ত ব্যক্তিদের যকৃতের ক্যান্সারের জন্য রয়েছে আলট্রাসাউন্ড পরীক্ষা।
ওষুধ
এইচসিভি সংক্রমণের ফলে যকৃতের সমস্যা-যুক্ত ব্যক্তিদের চিকিৎসা নেয়া উচিত। এর বর্তমান চিকিৎসা হল এইচসিভি এর ধরনের ওপর ভিত্তি করে ২৪ বা ৪৮ ঘণ্টা ধরে পেজিলেটেড ইন্টারফেরন ও ভাইরাস বিরোধী ওষুধ রিবাভাইরিন এর সংমিশ্রণ। চিকিৎসা গ্রহণকারী ৫০-৬০% ব্যক্তির ক্ষেত্রে ফলাফল ভাল হয়। রিবাভাইরিন ও পেজিন্টারফিরন আলফা’র সঙ্গে বসিপ্রেভির বা টেলাপ্রেভির যুক্ত করলে হেপাটাইটিস সি জেনোটাইপ ১ এর ক্ষেত্রে তা ভাইরাস বিরোধী সুফল-দায়ক হয়।  এই চিকিৎসায় পার্শ্ব প্রতিক্রিয়া সাধারণ ঘটনা; চিকিৎসা গ্রহণকারী ব্যক্তিদের অর্ধেকের মধ্যেই ফ্লু জাতীয় উপসর্গ দেখা দেয় এবং এক তৃতীয়াংশ আবেগগত সমস্যায় ভোগে। হেপাটাইটিস সি দীর্ঘস্থায়ী হওয়ার আগে প্রথম ছয় মাসে চিকিৎসায় অধিক কার্যকর। কোন ব্যক্তি নতুনভাবে সংক্রমিত হয়ে আট থেকে বার সপ্তাহের মধ্যে চিকিৎসা না নিলে ২৪ সপ্তাহ ধরে পেজিলেটেড ইন্টারফেরন ব্যবহারের সুপারিশ করা হয়। থ্যালাসেমিয়া (এক প্রকার রক্তের রোগ) আক্রান্ত ব্যক্তিদের জন্য রিবাভাইরিন উপকারী বলে মনে হয়, তবে তা রক্ত সঞ্চালনের প্রয়োজনীয়তা বাড়িয়ে দেয়।
যারা বিকল্প চিকিৎসার সমর্থক তারা দাবি করে যে মিল্ক থিসল, জিনসেং, কলোডিয়া সিলভার হেপাটাইটিস সি-এর জন্য উপকারী। তবে হেপাটাইটিস সি-এ কোন বিকল্প চিকিৎসাই সুফলদায়ক বলে দেখা যায় নাই এবং ভাইরাসের ওপর বিকল্প চিকিৎসার আদৌ কোন প্রভাব আছে বলে প্রমাণ পাওয়া যায় নাই।
সম্ভাব্য গতিধারা
জেনোটাইপের ওপর ভিত্তি করে চিকিৎসা’র ফলাফল ভিন্ন হয়ে থাকে। এইচসিভি জেনোটাইপ ১-এ আক্রান্ত ব্যক্তিদের ৪৮ সপ্তাহের চিকিৎসায় ৪০-৫০% ক্ষেত্রে সাফল্য পাওয়া যায়। এইচসিভি জেনোটাইপ ২ ও ৩-এ আক্রান্ত ব্যক্তিদের ২৪ সপ্তাহের চিকিৎসায় ৭০-৮০% ক্ষেত্রে সাফল্য পাওয়া যায়। এইচসিভি জেনোটাইপ ৪-এ আক্রান্ত ব্যক্তিদের ৪৮ সপ্তাহের চিকিৎসায় ৬৫% ক্ষেত্রে সাফল্য পাওয়া যায়। জেনোটাইপ ৬-এ চিকিৎসার সাফল্য বর্তমানে বিরল, এবং যে সাক্ষ্যপ্রমাণ পাওয়া গেছে তা জেনোটাইপ ১-এর ডোজ অনুযায়ী ৪৮ সপ্তাহের চিকিৎসা্র ওপর ভিত্তি করে।
জনসংখ্যা ভিত্তিক বণ্টন
thumb|Prevalence of hepatitis C worldwide in 1999|১৯৯৯ সালে বিশ্বব্যাপী হেপাটাইটিস সি এর বিস্তার thumb|[[Disability-adjusted life year for hepatitis C in 2004 per 100,000 inhabitants {{legend|#b3b3b3|no data}} {{legend|#ffff65|<10}} {{legend|#fff200|10-15}} {{legend|#ffdc00|15-20}} {{legend|#ffc600|20-25}} {{legend|#ffb000|25-30}} {{legend|#ff9a00|30-35}} {{legend|#ff8400|35-40}} {{legend|#ff6e00|40-45}} {{legend|#ff5800|45-50}} {{legend|#ff4200|50-75}} {{legend|#ff2c00|75–100}} {{legend|#cb0000|>100}} ]]
১৩০ থেকে ১৭০ মিলিয়ন লোক, বা বিশ্বের জনসংখ্যার ~৩% দীর্ঘস্থায়ী হেপাটাইটিস সি-এ আক্রান্ত। প্রতি বছর ৩-৪ মিলিয়ন মানুষ এই রোগে আক্রান্ত হয় এবং হেপাটাইটিস সি-এর সঙ্গে সংশ্লিষ্ট রোগে প্রতি বছর ৩৫০,০০০ এর অধিক লোক মারা যায়। আইডিইউ এর সঙ্গে শিরায় প্রয়োগকৃত ওষুধ বা জীবাণু-মুক্তকরণ ব্যতিরেকে চিকিৎসা যন্ত্রপাতি ব্যবহারের কারণে বিশ শতকে এই হার উল্লেখযোগ্য পরিমাণে বেড়েছে।
যুক্তরাস্ট্রে প্রায় ২% লোক হেপাটাইটিস সি-এ আক্রান্ত, যেখানে প্রতি বছর ৩৫,০০০ থেকে ১৮৫,০০০ লোক নতুনভাবে এই রোগে আক্রান্ত হয়। রক্ত সঞ্চালনের পূর্বে উন্নত রক্ত পরীক্ষার কারণে পশ্চিমে এই হার ১৯৯০ দশকের পর কমে গেছে। যুক্তরাস্ট্রে এইচসিভি’র কারণে প্রতি বছর ৮,০০০ থেকে ১০,০০০ ব্যক্তি মৃত্যুবরণ করে। এইচসিভি পরীক্ষার আগেই সঞ্চালন দ্বারা আক্রান্ত ব্যক্তিরা অসুস্থ হয়ে মৃত্যুবরণ করায় প্রকৃত মৃত্যু হার আরো বেশি হবে বলে ধারণা করা হয়।
আফ্রিকা ও এশিয়ার কিছু দেশে সংক্রমণের হার বেশি। অত্যন্ত উচ্চ সংক্রমণ হার যুক্ত দেশগুলোর মধ্যে রয়েছে মিশর (২২%), পাকিস্তান (৪.৮%) ও চীন (৩.২%)। মিশরে উচ্চ হারের কারণ হল ভুল প্রক্রিয়ায় জীবাণু- মুক্ত করা কাচের সিরিঞ্জ ব্যবহার করে সিস্টোসোম্যায়াসিস-এর গণ-চিকিৎসা অভিযান, যা বর্তমানে বন্ধ হয়ে গেছে।
ইতিহাস
১৯৭০ দশকের মাঝামাঝি ন্যাশনাল ইন্সটিউট অব হেলথ এর সঞ্চালিত রোগের চিকিৎসা বিভাগের সংক্রমিত রোগ সেকশনের প্রধান হার্ভি যে অলটার ও তার গবেষণা দল দেখান যে রক্ত সঞ্চালন পরবর্তী বেশির ভাগ হেপাটাইটিসের কারণ হেপাটাইটিস এ বা হেপাটাইটিস বি ভাইরাস নয়। এই আবিষ্কার সত্ত্বেও ভাইরাস সনাক্তকরণের আন্তর্জাতিক প্রচেষ্টা পরবর্তী দশকে ব্যর্থ হয়। ১৯৮৭ সালে কাইরন কর্পোরেশন এর মাইকেল হটন, কুই লুম চু ও জর্জ কু সেন্ট্রার্স ফর ডিজিস কনট্রোল অ্যান্ড প্রিভেনশন এর ডঃ ডি ডব্লিউ ব্রাডলি’র সঙ্গে যৌথভাবে অজানা প্রাণীসত্তা সনাক্ত ও রোগনির্ণয় পরীক্ষা উদ্ভাবন করতে নতুন ধরনের আণবিক ক্লোন পদ্ধতি ব্যবহার করেন। ১৯৮৮ সালে নন-এ ও নন-বি হেপাটাইটিস প্যানেলের নমুনায় ভাইরাসটির অস্তিত্ব যাচাই করে অলটার এই ভাইরাস নিশ্চিত করেন। ১৯৮৯ সালে এইচসিভি এর আবিষ্কার “বিজ্ঞান” সাময়িকী’র দু’টি নিবন্ধে প্রকাশিত হয়। এএই আবিষ্কারের ফলে রোগনির্ণয় ও ভাইরাস বিরোধী উন্নত চিকিৎসার ক্ষেত্রে উল্লেখযোগ্য অগ্রগতি সম্ভব হয়। ২০০০ সালে ডক্টরান্ডাস অলটার ও হটনকে “হেপাটাইটিস সি সৃষ্টিকারী ভাইরাস আবিষ্কারে পথ প্রদর্শন ও যুক্তরাস্ট্রে রক্ত সঞ্চালনের সঙ্গে সংশ্লিষ্ট হেপাটাইটিসের ঝুঁকি ১৯৭০ সালের ৩০% থেকে কমিয়ে ২০০০ সালে দৃশ্যত শূন্যের কোঠায় নামিয়ে আনার পরীক্ষা পদ্ধতি বের করার জন্য লস্কর অ্যাওয়ার্ড ফর ক্লিনিক্যাল মেডিকেল রিসার্চ দিয়ে সম্মানিত করা হয়।”
কাইরন ভাইরাস ও এ থেকে সৃষ্ট রোগনির্ণয়ের ক্ষেত্রে কয়েকটি পেটেন্ট এর জন্য আবেদন করে। কাইরন সিডিসি-কে ১.৯ মিলিয়ন ও ব্রাডলিকে ৩৩৭,৫০০ ডলার পরিশোধ করার পর ১৯৯০ সালে সিডিসি পাল্টা প্যাটেন্ট এর আবেদন তুলে নেয়। ১৯৯৪ সালে ব্রাডলি এই প্যাটেন্ট এর অকার্যকরিতা, নিজেকে সহ-উদ্ভাবক হিসাবে অন্তর্ভুক্ত, ক্ষতি পূরণ ও আয়ের রয়্যালটি দাবি করে কাইরন এর বিরুদ্ধে মামলা করে । ১৯৯৮ সালে আপীল আদালতে পরাজয়ের পূর্বে সে মামলা তুলে নেয়।
সমাজ ও সংস্কৃতি
বিশ্ব হেপাটাইটিস জোট প্রতি বছর ২৮শে জুলাই বিশ্ব হেপাটাইটিস দিবস আয়োজন করে থাকে। হেপাটাইটিস সি-এর অর্থনৈতিক ব্যয় ব্যক্তি ও সমাজ উভয়ের জন্য গুরুত্বপূর্ণ। যুক্তরাস্ট্রে ২০০৩ সালে এই রোগের আনুমানিক জীবনব্যাপী ব্যয় ৩৩,৪০৭ মার্কিন ডলার প্রাক্কলন করা হয়েছ, যেখানে ২০১১ সালে যকৃৎ প্রতিস্থাপনের আনুমানিক ব্যয় ছিল ২০০,০০০ মার্কিন ডলার। কানাডায় ২০০৩ সালে ভাইরাস বিরোধী চিকিৎসার একটি কোর্সের ব্যয় ছিল ৩০,০০০ কানাডীয় ডলার, আর যুক্তরাস্ট্রে ১৯৯৮ সালে তা ছিল ৯,২০০ থেকে ১৭,৬০০ মার্কিন ডলারের মধ্যে। বিশ্বের অনেক স্থানেই মানুষ বিমার আওতায় না থাকায় বা তাদের বিমা এ ধরনের চিকিৎসার ব্যয় বহন না করায় ভাইরাস বিরোধী চিকিৎসার ব্যয় বহনে সক্ষম নয়।
গবেষণা
২০১১ সাল পর্যন্ত হেপাটাইটিস সি-এর জন্য প্রায় ১০০টি ওষুধ উন্নয়নের পর্যায়ে ছিল। এসব ঔষধের মধ্যে রয়েছে হেপাটাইটিস চিকিৎসায় টিকা, ইমিউনোমডিউলেটর ও সিসলোফিলিন ইনহিবিটর। হেপাটাইটিস সি ভাইরাসের ব্যাপারে জ্ঞান বৃদ্ধির ফলেই এসব সম্ভাবনাময় নতুন চিকিৎসার পথ উন্মুক্ত হয়েছে।
কাউগাছি
কাউগাছি ভারতের পশ্চিমবঙ্গ রাজ্যের উত্তর ২৪ পরগণা জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে কাউগাছি শহরের জনসংখ্যা হল ১৩,৯০৪ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৭২%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৬৭%। সারা ভারতের সাক্ষরতার হার ৫৯.৫%, তার চাইতে কাউগাছি এর সাক্ষরতার হার বেশি।
এই শহরের জনসংখ্যার ১০% হল ৬ বছর বা তার কম বয়সী।
পসেইডন লিনাক্স
পসেইডন লিনাক্স (Poseidon Linux) পূর্বে কুরুমিন ও বর্তমানে উবুন্টু ভিত্তিক একটি লিনাক্স ডিস্ট্রিবিউশন। ব্রাজিলের রিও গ্রান্দে ফেডারেল বিশ্ববিদ্যালয়ের একদল তরুণ বিজ্ঞানী ও জার্মানির মারুম ইন্সটিটিউট এ অপারেটিং সিস্টেমের উন্নয়ন করেছেন।
নামকরণ
পসেইডন গ্রিক পুরাণের দেবতা। এ সিস্টেমের সাথে অনেক সামুদ্রবেত্তা জড়িয়ে থাকায়, লিনাক্স ডিস্ট্রিবিউশনটির নাম হিসেবে সমুদ্র দেবতা পসেইডনের নামকেই নির্বাচন করা হয়।
পুরা প্রস্তর যুগ
পুরা প্রস্তর যুগ বা আদিম প্রস্তর যুগ বা প্যালিওলিথিক(উচ্চারণঃ অথবা )  বা প্যালিওলিথিক যুগ বলতে সেই সময়কালের ইতিহাসকে বোঝায় যখন আদিম মানুষ একদম প্রাথমিক পাথরের যন্ত্রপাতি বানাতে শুরু করেছিল। মানবজাতির প্রযুক্তিগত প্রাগৈতিহাসের প্রায় ৯৫% জুড়ে রয়েছে পুরা প্রস্তর যুগ। ২.৬ মিলিয়ন বছর আগে হোমিনিনিন যেমন অস্ত্রালোপিথেচিনদের মাঝে পাথরের যন্ত্রপাতি প্রচলনের সময় থেকে বর্তমান হতে ১০,০০০ বছর পূর্বে প্লাইস্টোসিন যুগের শেষভাগ পর্যন্ত এর বিস্তৃতি।
কিউ ১ (ভবন)
কিউ ১ (কুইন্সল্যান্ড নাম্বার ১) একটি গোল্ড কোস্ট, কুইন্সল্যান্ড উপর গগনচুম্বি ভবন।২০০০ সালের ২৯ এপ্রিল দুবাইতে ৩৩৭ মিটার দ্য মারিনা টর্চকে বিশ্বের সবচেয়ে লম্বা আবাসিক ভবন হিসেবে শিরোনামটি হারিয়েছে। এটি এখন বিশ্বের ছয়টি লম্বা আবাসিক টাওয়ার এবং এটি অস্ট্রেলিয়া ও দক্ষিণ গোলার্ধের সর্ববৃহৎ ভবন।  এবং অকল্যান্ড, নিউজিল্যান্ডের স্কাই টাওয়ারের পিছনে দক্ষিণ গোলার্ধে দ্বিতীয় সর্বোচ্চ স্তরের স্থায়ী গঠন।কিউ ১  আনুষ্ঠানিকভাবে নভেম্বর 2005 সালে খোলা।
রাজ্যের ১৫০ তম জন্মদিন উদ্‌যাপন উপলক্ষ্যে কুইন্সল্যান্ডের আইকন হিসাবে ল্যান্ডমার্ক বিল্ডিংটি স্বীকৃত ছিল।
ভিম ভেন্ডার্স
আর্ন্‌স্ট ভিলহেল্ম "ভিম" ভেন্ডার্স (Ernst Wilhelm "Wim" Wenders; ১৪ আগস্ট ১৯৪৫) হলেন একজন জার্মান চলচ্চিত্র নির্মাতা, নাট্যকার, লেখক, আলোকচিত্রী। তিনি নব্য জার্মান চলচ্চিত্র শিল্পের প্রধানতম ব্যক্তিত্ব। তাকে সাহিত্যিক পরিচালক বলে গণ্য করা হয়। তার গৃহীত অসংখ্য পুরস্কার ও সম্মাননার মধ্যে উল্লেখযোগ্য হল একটি বাফটা পুরস্কার, একটি কান চলচ্চিত্র উৎসব পুরস্কার এবং তিনটি একাডেমি পুরস্কারের মনোনয়ন।
তিনি প্যারিস, টেক্সাস (১৯৮৪) চলচ্চিত্র পরিচালনা করে বাফটা পুরস্কার লাভ করেন এবং শ্রেষ্ঠ চলচ্চিত্র হিসেবে কান চলচ্চিত্র উৎসবে পাল্ম দর লাভ করে। ডের হিম্মেল উবের বার্লিন (১৯৮৭, বার্লিনের উপরে স্বর্গ) চলচ্চিত্র পরিচালনা করে শ্রেষ্ঠ পরিচালনা বিভাগে কান চলচ্চিত্র উৎসব পুরস্কার লাভ করেন। এছাড়া তিনি বুয়েনা ভিস্টা সোশ্যাল ক্লাব (১৯৯৯); পিনা (২০১১); এবং দ্য সল্ট অব দ্য আর্থ (২০১৪)-এর জন্য শ্রেষ্ঠ প্রামাণ্য চলচ্চিত্র বিভাগে তিনটি একাডেমি পুরস্কারের মনোনয়ন লাভ করেন।
১৯৯৬ সাল থেকে তিনি বার্লিনে অবস্থিত ইউরোপীয় চলচ্চিত্র একাডেমির সভাপতি। চলচ্চিত্র নির্মাণের পাশাপাশি তিনি একজন সক্রিয় আলোকচিত্রী, তার আলোকচিত্রের মূল বিষয়বস্তু হল নিঃসঙ্গ ল্যান্ডস্কেপ।
প্রারম্ভিক জীবন
ভেন্ডার্স ১৯৪৫ সালের ১৪ই আগস্ট জার্মানির রাইন প্রদেশের ডুসেলডর্ফে এক ক্যাথলিক পরিবারে জন্মগ্রহণ করেন। তার নামের প্রথমাংশ "ভিম" একটি ওলন্দাজ নাম, যা অভিসিঞ্চনকৃত "ভিলহেল্ম/ভিলেম"-এর সংক্ষিপ্ত রূপ। তার পিতা হাইনরিখ ভেন্ডার্স ছিলেন একজন শল্যচিকিৎসক। তিনি বাল্যকালে রেইক্স জাদুঘর দেখতে একাকী আমস্টারডামে চলে যেতেন। তিনি রুর অঞ্চলের অবেরহাউসেনের একটি হাই স্কুলে পড়াশোনা করেন। পরে তিনি ফ্রাইবুর্গে চিকিৎসা বিজ্ঞান (১৯৬৩-১৯৬৪) ও ডুসেলডর্ফে দর্শন (১৯৬৪-১৯৬৫) বিষয়ে অধ্যয়ন করেন। তিনি বিশ্ববিদ্যালয় থেকে ঝরে পড়েন এবং ১৯৬৬ সালে চিত্রশিল্পী হওয়ার লক্ষ্যে প্যারিসে যান।
কর্মজীবন
১৯৮০-এর দশকের ভেন্ডার্সের দুটি সফল ও সমাদৃত চলচ্চিত্র হল প্যারিস, টেক্সাস (১৯৮৪) ও ডের হিম্মেল উবের বার্লিন (১৯৮৭, বার্লিনের উপরে স্বর্গ)। প্যারিস টেক্সাস চলচ্চিত্র পরিচালনা করে তিনি বাফটা পুরস্কার লাভ করেন এবং ছবিটি শ্রেষ্ঠ চলচ্চিত্র হিসেবে কান চলচ্চিত্র উৎসবে পাল্ম দর লাভ করে। ডের হিম্মেল উবের বার্লিন চলচ্চিত্র পরিচালনা করে তিনি শ্রেষ্ঠ পরিচালনা বিভাগে কান চলচ্চিত্র উৎসব পুরস্কার লাভ করেন।
ভেন্ডার্স কয়েকটি বিপুল সমাদৃত প্রামাণ্যচিত্র নির্মাণ করেন, তন্মধ্যে সবচেয়ে উল্লেখযোগ্য হল কিউবীয় সঙ্গীতজ্ঞদের নিয়ে বুয়েনা ভিস্টা সোশ্যাল ক্লাব (১৯৯৯) ও মার্কিন ব্লুজ সঙ্গীত নিয়ে দ্য সোল অব আ ম্যান (২০০৩)। বুয়েনা ভিস্তা সোশ্যাল ক্লাব-সহ পিনা বাউশকে নিয়ে নির্মিত পিনা (২০১১); এবং সেবাস্তিয়াও সালগাদোকে নিয়ে নির্মিত দ্য সল্ট অব দ্য আর্থ (২০১৪)-এর জন্য শ্রেষ্ঠ পূর্ণদৈর্ঘ্য প্রামাণ্যচিত্র বিভাগে তিনটি একাডেমি পুরস্কারের মনোনয়ন লাভ করেন।
মধ্য প্রস্তর যুগ
মধ্য প্রস্তর যুগ বা মেসোলিথিক হল প্রাচীন প্রস্তর যুগ বা প্যালিওলিথিক এবং নব্য প্রস্তর যুগ বা নিওলিথিক-এর মধ্যবর্তী এক যুগ। ইউরোশিয়াতে মধ্য প্রস্তর যুগের ভিন্ন ভিন্ন কালক্রম রয়েছে। উত্তর-পশ্চিম ইউরোপে এটি মূলত প্লাইস্টোসিন যুগের পরবর্তী সময় এবং কৃষিকাজের উপকরণ আবিষ্কারের পূর্বের যুগ, যার স্থায়িত্বকাল ছিল ১০,০০০ থেকে ৫,০০০ খ্রিস্টপূর্বাব্দ। কিন্তু লেভান্তে প্রাপ্ত ২০,০০০ থেকে ৯,৫০০ খ্রিস্টপূর্বাব্দের কৃষিজ উপকরণসমূহ মধ্য প্রস্তর যুগীয় হিসেবে উল্লেখ করা হয়েছে।
ফারুক খান
জন্ম ও শিক্ষাজীবন
খান ১৯৫১ সালের ১৮ সেপ্টেম্বর ঢাকায় তার পিতামাতা সেরাজুল করিম খান এবং মা খালেদা করিম খানের ঘরে জন্মগ্রহণ করেন। তিনি মিরপুরের ডিফেন্স সার্ভিসেস অ্যান্ড স্টাফ কলেজ থেকে ডিফেন্স স্টাডিজে মাস্টার্স করেছেন।
কবিতা কৃষ্ণমূর্তি
কবিতা কৃষ্ণমূর্তি সুব্রহ্মণ্যম (সারদা কৃষ্ণমূর্তি নামে ১৯৫৮ সালের ২৫'শে জানুয়ারিতে জন্মগ্রহণ করেন) (கவிதா கிருஷ்ணமூர்த்தி) তিনি একজন জনপ্রিয় ভারতীয় সঙ্গীত শিল্পী। তিনি ভারতীয় উপমহাদেশের বিভিন্ন ভাষায় গান করেছেন। বিশেষ করে শাস্ত্রীয় সঙ্গীতে তিনি অসামান্য অবদান রেখেছেন। এছাড়াও বিভিন্ন চলচ্চিত্রে তিনি গান করেছেন। বিখ্যাত সঙ্গীত পরিচালকদের মধ্যে এ আর রহমান, আর ডি বর্মন প্রমুখের সাথে তিনি কাজ করেছেন।
তিনি চার বার ফিল্মফেয়ার অ্যাওয়ার্ড অর্জন করেছেন। ২০০৬ সালে সঙ্গীতে তাঁর অবদানের স্বীকৃতি স্বরূপ ভারত সরকারের কাছ থেকে তিনি পদ্মশ্রী খেতাব পান। ২০১৩ সালের মার্চে একটি অ্যাপ চালু করেছেন। যেটি অ্যাপল এবং গুগলের অ্যাপ স্টোরে পাওয়া যাবে।
শৈশব কাল
জন্মের সময় নাম ছিলো সারদা কৃষ্ণমূর্তি তিনি দিল্লি'র একটি তামিল পরিবারে জন্ম গ্রহণ করেন। বাবার নাম টি. এস. কৃষ্ণমূর্তি । মিসেস ভট্টাচার্য্য নামে তাঁদের পারিবারিকসূত্রে বন্ধু, যাঁকে তিনি মামণি বলে সম্বোধন করেন, তাঁর কাছে প্রথম গান শিখতে শুরু করেন। প্রথম দিকে তিনি রবীন্দ্রসংগীত শিখতেন। এরপর বলরাম পুরী'র কাছে শাস্ত্রীয় সঙ্গীত শেখেন। মাত্র আট বছর বয়স থেকেই তিনি বিভিন্ন প্রতিযোগিতায় অংশগ্রহণ করতেন।
কর্ম জীবন
১৯৮০ সালে তিনি প্রথম গান করেন মাং ভারো সাজনা ছবিতে। কিন্তু, দুর্ভাগ্যবশত গানটি শেষ পর্যন্ত বাদ যায়। অবশেষে ১৯৮৫ সালে বলিউডে তাঁর আত্মপ্রকাশ ঘটে জনপ্রিয় হিন্দি চলচ্চিত্র পেয়ার ঝুকতা নাহি-এর তুমসে মিলকর না জানে কিউ গানটির মধ্য দিয়ে। এর পরেই তিনি একের পর এক হিট গান উপহার দিতে থাকেন। যেমনঃ মি.ইন্ডিয়া ছবির হাওয়া হাওয়াই এবং করতে হ্যয় হম পেয়ার মিঃ ইন্ডিয়া সে। এর কিছুদিন পরেই তিনি জনপ্রিয় কিংবদন্তি শিল্পী কিশোর কুমার এর সাথে কাজ করার সুযোগ পান।
১৯৯০ সালের দিকে তিনি লিডিং কণ্ঠশিল্পীদের তালিকায় চলে আসেন। এরপর থেকে আর পিছনে তাকাতে হয়নি তাঁকে। কাজ করে গেছেন একের পর এক বিখ্যাত ছবিতে এবং বিখ্যাত সঙ্গীত পরিচালকদের সাথে।
শাস্ত্রীয় সংগীতে মনোনিবেশ
১৯৯৯ সালের ১১ নভেম্বর তিনি জনপ্রিয় বেয়ালা বাদক ড. এল সুব্রামানিয়াম এর সাথে বিবাহ বন্ধনে আবদ্ধ হন। এবং চলচ্চিত্রে গান করা থেকে প্রায় সরে আসেন। এসময় তিনি শাস্ত্রীয় সঙ্গীতে মননিবেশ করেন। পাঁচ মহাদেশের শিল্পীদের নিয়ে করা অয়ের্নার ব্রসের গ্লোবাল ফিউশন এর তিনি অন্যতম গায়িকা। এসময় তিনি যুক্তরাজ্য, মার্কিন যুক্তরাষ্ট্র, ইউরোপ, আফ্রিকা, অস্ট্রেলিয়া, দূর প্রাচ্য, মধ্য প্রাচ্য সহ বিভিন্ন যায়গাতে গান পরিবেশনের জন্য ভ্রমণ করেন। যেমন লন্ডনের রয়েল আলবার্ট হল, ওয়াশিংটনের জন এফ কেনেডি সেন্টার, নিউ ইয়র্ক এর ম্যাডিসন স্কয়ার ও লিংকন সেন্টার এবং বেইজিং, সিঙ্গাপুর ও কুয়ালালামপুর এর বিভিন্ন কনসার্টে তিনি অংশগ্রহণ করেন।
পপ ও ভক্তি সংগীত
বিভিন্ন ধরনের গানের পাশাপাশি কবিতা পপ এবং ভক্তিমূলক অনেক গানে কন্ঠ দেন। যেমনঃ